Միւս կողմէ, վերջին օրերուն մայրավանքի «Ռուբէն Սեւակ» թանգարանի երդիքին տակ տեղի ունեցաւ նահատակ բանաստեղծի յիշատակին ձօնուած երեկոյթ մը՝ Վեհափառ Հայրապետի օրհնութեամբ։ Ձեռնարկին ներկայ էին Մայր Աթոռի միաբաններ, արուեստագէտներ, ինչպէս նաեւ թանգարանի բարերար Յովհաննէս Չիլինկիրեան, դուստրը՝ Շամիրամ Չիլինկիրեան եւ ամուսինը՝ Յակոբ Աւագեան, որոնք կը հանդիսանան Ռուբէն Սեւակի շառաւիղները։